b'\n_START_ARTICLE_\nMonk\n_START_SECTION_\nArgument\n_START_PARAGRAPH_\nAdrian Monk era un brillant ex agent de policia de San Francisco quan va ser apartat del cos per l\'agreujament dels seus problemes psicol\xc3\xb2gics a conseq\xc3\xbc\xc3\xa8ncia de l\'assassinat de la seva esposa. Monk pateix un trastorn obsessiu-compulsiu acompanyat de nombroses f\xc3\xb2bies (312 concretament) entre les quals hi ha la f\xc3\xb2bia als g\xc3\xa8rmens, a les harm\xc3\xb2niques, a la imperfecci\xc3\xb3, al canvi, a tocar l\'altra gent, etc. El seu trastorn l\'incapacita per a dur una vida normal; per aquest motiu va sempre acompanyat d\'una infermera que esdev\xc3\xa9 la seva ajudant, Sharona Fleming. Sharona i el seu psiquiatre van ajudar-lo a sortir de casa despr\xc3\xa9s de tres anys de reclusi\xc3\xb3 total. Potser \xc3\xa9s degut a aquest per\xc3\xadode de vida "mon\xc3\xa0stica" o per la seva f\xc3\xb2bia al contacte f\xc3\xadsic que el personatge t\xc3\xa9 aquests cognom (Monk en angl\xc3\xa8s vol dir "el monjo"). A la s\xc3\xa8rie, Monk \xc3\xa9s una esp\xc3\xa8cie de conseller extern "free-lance" de la policia de San Francisco per\xc3\xb2 el seu somni \xc3\xa9s tornar a incorporar-se com a agent numerari.'